GTG จับมือ ZEN Innovation Group ลุยพัฒนาเครื่องสำอางผสม CBD Raksa® คุณภาพสูงสู่ตลาด
GTG จับมือ ZEN Innovation Group ลุยพัฒนาผลิตภัณฑ์เครื่องสำอางผสม CBD Raksa® คุณภาพสูง พร้อมเตรียมวางระบบ “Turnkey Solution” สนุบสนุนผู้ประกอบการสู่ระดับชาติ
GTG จับมือ ZEN Innovation Group พัฒนาเครื่องสำอางผสม CBD Raksa® คุณภาพสูง เตรียมวางระบบ “Turnkey Solution” หนุนผู้ประกอบการสู่ระดับชาติ
30 ก.ย. 2564

บริษัท โกลเด้น ไทรแองเกิ้ล กรุ๊ป จำกัด หรือ GTG เปิดเผยว่า บริษัทร่วมกับ ZEN Innovation Group จัดงานสัมมนาออนไลน์เพื่อให้ความรู้แก่ผู้ประกอบการและผู้ที่สนใจ โดยในงานได้เผยแพร่ความรู้และคุณประโยชน์ที่อยู่ในสาร CBD ซึ่งสกัดได้จากกัญชงสายพันธุ์ Raksa® สู่อุตสาหกรรมเครื่องสำอาง โดยมี คุณคริส-กฤษณ์ ธีรเกาศัลย์ กรรมการผู้จัดการของและผู้ร่วมก่อตั้ง GTG ให้ข้อมูลอย่างละเอียด ร่วมด้วย ภญ. ดร. พรวนิช เจริญพุทธคุณ (ดร.กิ่ง) ซึ่งเป็น Health Creator ผู้เชี่ยวชาญด้านกัญชาและเครื่องสำอางจากบริษัท ZEN Innovation Group
ทั้งนี้ กัญชงสายพันธุ์ Raksa® เกิดจากการศึกษาร่วมกันของ GTG และมหาวิทยาลัยราชภัฏเชียงราย (CRRU) ที่นำเข้าสายพันธุ์กัญชงแล้วนำมาวิจัยพัฒนาจนได้ต้นสุดยอดแม่พันธุ์ Raksa® มีจุดเด่นคือความเข้มข้นของสาร CBD ในดอกแห้งเฉลี่ยทั้งต้น สูงถึง 18% และมีสาร THC ต่ำกว่า 1% ด้วยกระบวนการปลูกที่ควบคุมดูแลอย่างมีมาตรฐาน มั่นใจได้ว่าสาร CBD ที่สกัดได้จาก Raksa® มีคุณภาพสูง นำไปใช้ในอุตสาหกรรมทางการแพทย์ หรืออุตสาหกรรมเครื่องสำอาง-เวชสำอางได้อย่างมีประสิทธิภาพ ผ่านวิธีการสกัดอันเหมาะสมและใช้เครื่องสกัดที่ดีที่สุด สกัดเย็น CO2 อุณหภูมิไม่เกิน 70 องศา ได้สาร CBD Raksa® ที่บริสุทธิ์ละเข้มข้น
โดย GTG สามารถสกัดได้ทั้งแบบ Full spectrum และ Broad spectrum ตรงตามที่กฎหมายได้กำหนด และกำลังพัฒนาการสกัดให้ได้สารสกัดแบบ Nano powder เพื่อสร้างนวัตกรรมใหม่ให้กับผลิตภัณฑ์ต่างๆที่มีสารประกอบของ CBD ต่อไป
ทั้งนี้ ด้วยความพร้อมทุกด้าน GTG จึงควงแขน ZEN Innovation Group พัฒนาวิจัยผลิตภัณฑ์เครื่องสำอางต้นแบบที่ได้สาร CBD จากต้นแม่พันธุ์ Raksa® กันมานานกว่า 10 เดือน เพื่อคิดค้นสูตรของผลิตภัณฑ์ต่างๆ ที่มีคุณประโยชน์ สร้างนวัตกรรมใหม่ๆ จะทำให้สามารถแข่งขันได้ในท้องตลาดและตลาดโลก และ GTG มีเป้าหมายช่วยเสริมให้ลูกค้าเจ้าของแบรนด์หรือผู้ประกอบการ สามารถขยายช่องทางธุรกิจได้จากการใช้ผลิตภัณฑ์ตั้งต้นของเรา ภายใต้คอนเซ็ปต์ “Turnkey Solution”
โดยพร้อมให้คำปรึกษาแก่ผู้ที่สนใจ สามารถนำไอเดียติดต่อเข้ามาและทาง GTG ส่งสาร Cannabinoids ที่ผลิตตามมาตรฐานจากห้อง Cleanroom ISO17025 ส่งต่อถึง ZEN นำไปสู่คิดค้นสูตรลับเฉพาะของแบรนด์ นอกจากนี้ด้านการจดทะเบียนอย. การออกแบบผลิตภัณฑ์ที่ถูกต้องตามกฎหมาย ทาง GTG ยังมีทีมที่ปรึกษากฎหมายทำหน้าที่ให้คำปรึกษากับลูกค้าทุกๆ เจ้า ตลอดจนการจดทะเบียน และส่งมอบสินค้าถึงร้านค้า พร้อมนำส่งออกขายสู่ตลาดไทยและต่างประเทศตามความต้องการของผู้ประกอบการ ทั้งนี้ GTG พร้อมส่งผลผลิตสาร CBD จาก Raksa® ล็อตแรกในต้นปี 2565 และยังการันตีถึงผลผลิตที่สามารถส่งออกได้ทุกเดือน